חפג'ה

חפג'ה  (למפת עיראק מוגדלת)   בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. חפג'ה (למפת עיראק רגילה)   בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. חפג'ה חָפָגֶ'ה הוא שמו המודרני של אתר ארכאולוגי, בו שכנה באלף השלישי לפנה"ס העיר השומרית טוטוב. העיר הייתה חלק מממלכת אשנונה. האתר שוכן 11 ק"מ מזרחית לבגדאד ו-19 ק"מ מדרום-מערב לתל אסמר, בו שכנה עיר הבירה של ממלכת אשנונה. חפג'ה נחפרה בתחילת שנות ה-30 של המאה ה-20, במשך שבע עונות חפירה, בעיקר על ידי משלחת של המכון האוריינטלי של אוניברסיטת שיקגו, בראשותו של הארכאולוג ההולנדי הנרי פרנקפורט. המשלחת כללה גם את הארכאולוג הדני טורקילד יקובסן (אנ') והארכאולוג היהודי פנחס דלוגץ. על החופרים באתר בין השנים 1935–1937, נמנה גם פרופ' אברהם בירן. בחפירות אלה נמצאו ממצאים שהשתייכו לתקופות הנעות בין 3200–1800 לפנה"ס. במשך שתי עונות חפירה, נחפר האתר גם במשלחת משותפת של בית הספר האמריקאי לחקר המזרח ואוניברסיטת פנסילבניה. האתר הארכאולוגי חפג'ה שוכן על הגדה המזרחית של נהר הדיאלא שהוא יובל של החידקל. האתר מורכב מארבע תלוליות שקיבלו את האותיות A עד D. בתלולית A שהיא התלולית העיקרית באתר, נמצאו שרידים כבר מתקופת אורוכ (4000 לפנה"ס). בתלולית זאת נמצא המקדש הסגלגל שהוקדש לאל סין, ומקדש לאלה נינטו. בתלוליות B ו-C נחפר מבצר דור-שמשואילונה. תלולית D כללה בתים פרטיים ומקדש לאל סין. במקדש זה נמצא ארכיון של לוחות בכתב יתדות שנמצאו בשתי ערמות. המקדש שנמצא בחָפָגֶ'ה מתוארך לשושלת הקדומה. המקדש היה מוקף גדרות סגלגליות ומכאן שמו. המקדש היה מקדש שלושה מרחבים (סטיו, אולם, סטיו), זאת בדומה למקדשים שנמצאו בארידו, ארך וכיש בתקופות קדומות יותר. שטח האזור בתוך הגדרות החיצוניות כ-70 דונם. המקדש בנוי לבנים שמחזיקות מעמד בגלל מיעוט הגשמים באזור. השטח בין הגדרות כלל אזורי מגורים לכוהנים ובתי מלאכה שעסקו בנחושת וברונזה. הפיסול נעשה בשיטת השעווה הנעלמת (אנ'). נמצאו ניטים (סוג של מסמר) אשר מחברים את שני חלקי התבנית שבהם מייצרים את הפסלים. חפג'ה הייתה מיושבת כבר בתקופת השושלת הקדומה (אנ') ‏(2900–2350 לפנה"ס), תקופת סרגון מאכד (המאה ה-24 - המאה ה-23 לפנה"ס). לאחר נפילת השושלת השלישית של אור (שנת 2000 לפנה"ס לערך), עבר היישוב לשליטתה של אשנונה. לאחר שאשנונה עברה לשליטתה של בבל (המאה ה-18 לפנה"ס), בנה בה המלך שמשו-אילונה, בנו של חמורבי מהשושלת הבבלית הראשונה, מבצר. הוא קרא למבצר על שמו דור-שמשואילונה. בחפירות הארכאולוגיות נמצאו המקדש לאל סין ו-112 לוחות בכתב יתדות, אשר סייעו לשחזר חלק מההיסטוריה של האתר. הלוחות היו חלק מהארכיון הרשמי של העיר והם עוסקים בעיקר בנושאי מסמכים משפטיים והלוואות. אוסף המכון האוריינטלי של אוניברסיטת שיקגו כולל 57 לוחות מתוך הלוחות שנמצאו, השאר הושארו בידי המוזיאון הלאומי של עיראק. מדיה וקבצים בנושא חפג'ה בוויקישיתוף צילומים של האתר באתר האינטרנט של המכון האוריינטלי של אוניברסיטת שיקגו דוח חפירה מס' 13 - Tell Asmar and Khafaje: The First Season's Work in Eshnunna 1930/31, Henri Frankfort, Thorkild Jacobsen, and Conrad Preusser, 1932, שנים 1930/31 של תל אסמר וחפג'ה, של המכון האוריינטלי של אוניברסיטת שיקגו דוח חפירה מס' 16 - Tell Asmar, Khafaje and Khorsabad: Second Preliminary Report of the Iraq Expedition, Henri Frankfort, 1933 דוח חפירה מס' 17 - Iraq Excavations of the Oriental Institute 1932/33: Third Preliminary Report of the Iraq Expedition, Henri Frankfort, 1934 דוח חפירה מס' 19 - Oriental Institute Discoveries in Iraq, 1933/34: Fourth Preliminary Report of the Iraq Expedition, Henri Frankfort with a chapter by Thorkild Jacobsen, 1935 דוח חפירה מס' 20 - Progress of the Work of the Oriental Institute in Iraq, 1934/35: Fifth Preliminary Report of the Iraq Expedition, Henri Frankfort, 1936 דוח חפירה מס' 44 - Sculpture of the Third Millennium B.C. from Tell Asmar and Khafajah, Henri Frankfort, 1939 דוח חפירה מס' 53 - The Temple Oval at Khafajah, Pinhas Delougaz, with a chapter by Thorkild Jacobsen. 1940 The Temple Oval at Khafajah / Delougaz Pinhas ; Jacobsen Thorkild. — Chicago 1155 East Fifty-Eighth Street : Oriental Institute, University of Chicago, 1940. — 175 p. : 12 planches relié ; 30 x 23 cm. — (Oriental Institute Publications, ISSN 00693367 ; 53) Architectural Representations on Steatite Vases / Delougaz Pinhas, In : Iraq, ISSN 00210889. - (1960) vol.22 19600101, p.90-95 Pinhas Delougaz, Temple Oval at Khafajah, The Oriental Institute of the University of Chicago, 1972 Old Babylonian Public Buildings in the Diyala Region : Part One, Excavations at Ishchali Part Two, Khafajah Mounds B,C, and D / Hill Harold D. ; Jacobsen Thorkild ; Delougaz Pinhas ; Holland Thomas A. ; McMahon Augusta. — Chicago 1155 East Fifty-Eighth Street : Oriental Institute, University of Chicago, 1990. — 235 p. : 68 Diyala Project באתר המכון האוריינטלי של אוניברסיטת שיקגו קישור לשלושה פריטים שנמצאו באתר ואבדו Two wrestlers balancing vessels (jars) on their heads- ca. 2600 B.C at Oriental Institute Bowl with mosaic inlays on outside - ca. 3000 B.C at Oriental Institute Plaque, decorated with three registers of relief, showing banquet scene with musicians - ca. 2600 B.C at Oriental Institute חפג'ה, באתר אנציקלופדיה בריטניקה (באנגלית) Pinhas Delougaz, באתר אנציקלופדיה אירניקה (Encyclopaedia Iranica) Diyala Project באתר המכון האוריינטלי של אוניברסיטת שיקגו